Komission asetus (EY) N:o 2814/98, annettu 22 päivänä joulukuuta 1998, kuitupellavan ja hampun tukea koskevista yksityiskohtaisista säännöistä annetun asetuksen (ETY) N:o 1164/89 muuttamisesta



Virallinen lehti nro L 349 , 24/12/1998 s. 0050 - 0055



KOMISSION ASETUS (EY) N:o 2814/98, annettu 22 päivänä joulukuuta 1998, kuitupellavan ja hampun tukea koskevista yksityiskohtaisista säännöistä annetun asetuksen (ETY) N:o 1164/89 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla sekä asetuksella (EY) N:o 3290/94 (2), ja erityisesti sen 4 artiklan 5 kohdan, ottaa huomioon pellavan ja hampun tuen myöntämistä koskevista yleisistä säännöistä 22 päivänä maaliskuuta 1971 annetun neuvoston asetuksen (ETY) N:o 619/71 (3), sellaisena kuin se on viimeksi muutettuna asetuksella (EY) N:o 1420/98 (4), ja erityisesti sen 5 artiklan 2 kohdan, sekä katsoo, että tukijärjestelmän hallinnon ja valvonnan vahvistamiseksi ja kahteen kertaan samasta alasta suoritettavien maksujen välttämiseksi järjestelmään on syytä lisätä eräitä yhdennettyyn hallinto- ja valvontajärjestelmään liittyviä säännöksiä, joista säädetään tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä 27 päivänä marraskuuta 1992 annetussa neuvoston asetuksessa (ETY) N:o 3508/92 (5), sellaisena kuin se on viimeksi muutettuna asetuksella (EY) N:o 820/97 (6); kylvettyjen alojen ilmoitusten jättämistä koskevat yksityiskohtaiset säännöt olisi yhdenmukaistettava yhdennetyssä valvontajärjestelmässä vahvistettujen yksityiskohtaisten sääntöjen kanssa; tämän vuoksi on syytä säätää, että kylvettyjen alojen ilmoituksiin sovelletaan tiettyjä yhteisön tukijärjestelmiä koskevan yhdennetyn hallinto- ja valvontajärjestelmän soveltamista koskevista yksityiskohtaisista säännöistä 23 päivänä joulukuuta 1992 annetun komission asetuksen (ETY) N:o 3887/92 (7), sellaisena kuin se on viimeksi muutettuna asetuksella (EY) N:o 1678/98 (8), säännöksiä, on tapauksia, joissa eräitä komission asetuksen (ETY) N:o 1164/89 (9), sellaisena kuin se on viimeksi muutettuna asetuksella (EY) N:o 2021/98 (10), 5 artiklassa tarkoitettujen pinta-alailmoitusten osalta säädettyjä tietoja ja liitteitä ei voida sisällyttää yhdennetyn järjestelmän yhteydessä tehtäviin pinta-alailmoituksiin; olisi siis säädettävä, että kyseiset tiedot ja liitteet toimitetaan kuitupellavan ja hampun tukijärjestelmän omassa viljelyilmoituksessa, asetuksen (ETY) N:o 3887/92 8 artiklassa säädetään seuraamuksista, joita sovelletaan jos yhdennetyn järjestelmän yhteydessä jätettävä viljelyilmoitus myöhästyy; olisi yhdenmukaistettava vastaavasti seuraamukset, joita sovelletaan asetuksen (ETY) N:o 1164/89 5 artiklassa tarkoitetun viljelyilmoituksen ja/tai 8 artiklassa tarkoitetun tukihakemuksen myöhässä jättämiseen; olisi myös yhdenmukaistettava asetuksen (ETY) N:o 3887/92 säännösten kanssa ne seuraamukset, joita sovelletaan kun tarkastuksen yhteydessä tosiasiallisesti määritetty pinta-ala ja viljelyilmoituksessa ja/tai tukihakemuksessa ilmoitettu pinta-ala poikkeavat toisistaan; selvyyden takaamiseksi olisi täsmennettävä ne asetuksen (ETY) N:o 1164/89 säännökset, jotka voivat vaikuttaa pinta-alaan, jonka perusteella tuen määrä lasketaan, asetuksessa (ETY) N:o 619/71 säädetään hampun tuen myöntämiseksi tuottajan ja ensimmäisen jalostajan välillä tiettyjä erityistapauksia lukuun ottamatta tehtävästä sopimuksesta, jalostussitoumuksesta ja ensimmäisen jalostajien hyväksymisestä; sen vuoksi on syytä määritellä sitoumusta koskevat yksityiskohtaiset säännöt ja hyväksynnän myöntämisedellytykset; on määriteltävä sopimusten täytäntöönpanon valvontaa, jalostussitoumusten noudattamista ja hyväksymisedellytyksiä koskevat yksityiskohtaiset säännöt ja säädettävä jäsenvaltioiden välistä yhteistyötä koskevista menettelyistä tarvittaessa; on syytä säätää hyväksynnän peruuttamisesta, jos hyväksymisedellytykset eivät enää täyty tai jos todetaan sääntöjenvastaisuuksia; asetuksen (ETY) N:o 1164/89 5 a ja 5 b artiklassa annetaan tätä koskevat säännökset pellavan osalta; kyseisiä säännöksiä olisi sovellettava soveltuvin osin myös hamppuun; järjestelmän moitteettoman toiminnan turvaamiseksi jalostussitoumusten ja hyväksymisedellytysten noudattamisen valvontaa olisi kuitenkin lisättävä kahtena ensimmäisenä soveltamisvuonna, väärinkäytösmahdollisuuksien estämiseksi olisi lisäksi syytä säätää, että hyväksyntä peruutetaan todettaessa, ettei pellavaa tai hamppua jalosteta kaupallisiin tarkoituksiin; tuotteen jalostamisen käsitettä olisi täsmennettävä, asetuksen (ETY) N:o 619/71 3 artiklan 1 kohdassa säädetään tetrahydrokannabinolin (THC) keskimääräisen pitoisuuden ylärajasta, jota käytetään määritettäessä hyväksymiskelpoisten lajikkeiden siemeniä; on syytä säätää, että THC-pitoisuus on määritettävä myös riittävältä prosenttiosuudelta viljelypinta-alaa niiden toimenpiteiden tehostamiseksi, joilla taataan ettei tuotantotukea saavia viljelyaloja käytetä laittomaan viljelyyn; olisi säädettävä, että jäsenvaltioiden on toimitettava komissiolle kertomus näistä määrittelyistä kerran markkinointivuodessa, hampun THC-pitoisuuden määritysmenetelmä esitetään asetuksen (ETY) N:o 1164/89 liitteessä C; uudenaikaisempia menetelmiä on kehitetty; siihen asti kun kyseinen liite on muutettu, jäsenvaltioille olisi annettava mahdollisuus käyttää näitä uudempia menetelmiä, jos niillä saavutetaan vähintään vastaava tarkkuus, väärinkäytösten välttämiseksi olisi säädettävä, että jäsenvaltiot vahvistavat hyvän hampunviljelykäytännön kanssa yhteensopivan kylvömäärän; asetuksen (ETY) N:o 619/71 3 artiklan 1 kohdan kolmannessa luetelmakohdassa säädettyjen edellytysten noudattamista koskevan valvonnan parantamiseksi olisi myös säädettävä, että käytettyjen hampunsiementen osalta mikään asiakirja ei yleensä voi korvata neuvoston direktiivin 69/208/ETY (11), sellaisena kuin se on viimeksi muutettuna direktiivillä 96/72/EY (12), mukaisia virallisia etikettejä, asetuksen (ETY) N:o 619/71 4 artiklassa säädetään sellaisen hallinnollisen valvontajärjestelmän käyttöönotosta, johon sisältyy hampun tuotantotukea saavien pinta-alojen kylvämistä koskeva ennakkolupajärjestelmä, jos jäsenvaltio pitää sitä aiheellisena; olisi säädettävä, että jäsenvaltioiden on ilmoitettava komissiolle käyttöön otettu järjestelmä, jos tuottajan ja ensimmäisen jalostajan välillä ei ole tehty sopimusta, on tarpeen säätää keinoista, joilla varmistetaan hampunvarsien tosiasiallinen jalostaminen myöhästyttämättä kuitenkaan tuen maksamista tuottajalle; olisi säädettävä, että tuottajan, joka sitoutuu jalostamaan hampunvarret tai jalostuttamaan ne omaan lukuunsa, on annettava vakuus, hallinnon helpottamiseksi olisi säädettävä määräajasta, johon mennessä vakuus on annettava; vakuuden antamisen ja tuen maksamisen määräaikojen välillä on oltava kohtuullinen aika, hampun tukijärjestelmää koskevista siirtymätoimenpiteistä markkinointivuodelle 1998/1999 24 päivänä heinäkuuta 1998 annetussa komission asetuksessa (EY) N:o 1614/98 (13) säädetään, että asetuksen (ETY) N:o 619/71 3 artiklan 1 kohdan ensimmäisen ja toisen alakohdan säännöksiä ei sovelleta hampun tukijärjestelmään markkinointivuonna 1998/1999, ja pellavan ja hampun hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1164/89 seuraavasti: 1. Muutetaan 2 artikla seuraavasti: a) korvataan toisessa kohdassa ilmaisu "kylvettyjen alojen ilmoitukseen" ilmaisulla "viljelyilmoitukseen"; b) poistetaan neljäs kohta. 2. Muutetaan 3 artikla seuraavasti: a) korvataan 2 kohta seuraavasti: "2. Asetuksen (ETY) N:o 619/71 3 artiklan 1 kohdan kolmannessa alakohdassa säädettyjen edellytysten noudattamisen valvontaa varten 5 artiklan 1 kohdassa tarkoitettuun hampun viljelyilmoitukseen on liitettävä neuvoston direktiivin 69/208/ETY (*) ja erityisesti sen 10 artiklan tai kyseisen direktiivin nojalla annettujen säännösten mukaiset, käytettyjä siemeniä koskevat viralliset etiketit. Jos samalla etiketillä viitataan usean viljelyilmoituksen osalta käytettyihin siemeniin, jäsenvaltio voi säätää, että etiketti liitetään yhteen mainituista ilmoituksista ja siinä on viittaus muihin ilmoituksiin. Kyseisten muiden ilmoitusten mukana on oltava oikeaksi todistettu valokopio mainitusta etiketistä. Kaikkien ilmoitusten mukana on oltava kuvaus kyseisestä tapauksesta; (*) EYVL L 169, 10.7.1969, s. 3." b) korvataan 3 kohta seuraavasti: "3. Jäsenvaltioiden toimivaltaisten viranomaisten on määritettävä viljelyilmoituksesta valitulla lohkolla viljellyn lajikkeen tetrahydrokannabinolin (THC) keskipitoisuus vähintään viideltä prosentilta 5 artiklassa tarkoitetuista viljelyilmoituksista ottaen huomioon kyseisten pinta-alojen maantieteellinen jakautuma. Asetuksen (ETY) N:o 619/71 3 artiklan 1 kohdan kolmannessa alakohdassa ja tämän kohdan ensimmäisessä alakohdassa tarkoitettu tetrahydrokannabinolipitoisuuden määrittäminen ja näytteenotto määritystä varten suoritetaan liitteessä C esitettyä menetelmää noudattaen. Markkinointivuonna 1999/2000 korjattujen pinta-alojen osalta jäsenvaltiot voivat kuitenkin käyttää muuta menetelmää, jos siitä ilmoitetaan ennalta komissiolle ja jos sen osalta annetaan vähintään vastaavat takeet, erityisesti tarkkuuden ja toistettavuuden osalta. Epäilyttävissä tapauksissa luotettavimpina pidetään liitteessä C esitetyllä menetelmällä saatuja tuloksia. Jos jonkin lohkon osalta tetrahydrokannabinolipitoisuuden todetaan ylittävän asetuksen (ETY) N:o 619/71 3 artiklan 1 kohdan kolmannessa alakohdassa säädetyn rajan, kyseisen viljelyilmoituksen antaneella tilalla tehdään paikalla perusteellinen tarkastus kaikkien tukioikeutta koskevien edellytysten osalta. Jäsenvaltioiden on toimitettava komissiolle ennen kunkin markkinointivuoden 1 päivää helmikuuta kertomus suoritetuista tetrahydrokannabinolipitoisuuden määrittelyistä. Tässä kertomuksessa on erityisesti mainittava lajikekohtaisesti: - tehtyjen testien lukumäärä, - saadut tulokset eriteltyinä tetrahydrokannabinolipitoisuustason mukaan asteikolla, jonka välit ovat 0,1 prosenttia, - kansallisella tasolla toteutetut toimenpiteet.";c) lisätään 4 kohtaan toinen alakohta seuraavasti: "Jäsenvaltioiden on vahvistettava hyvän hampunviljelykäytännön kanssa yhteensopiva kylvömäärä ja ilmoitettava se komissiolle.";3. Muutetaan 4 artikla seuraavasti: a) korvataan b alakohta seuraavasti: "b) joista on tehty pinta-alailmoitus 4 a artiklan ja viljelyilmoitus 5 artiklan säännösten mukaisesti.";b) korvataan c alakohta seuraavasti: "c) joista on tehty sopimus ja/tai jalostussitoumus asetuksen (ETY) N:o 619/71 3 artiklan 1 ja 2 kohdan säännösten mukaisesti.". 4. Lisätään 4 a artikla seuraavasti: "4 a artikla 1. Kuitupellavan ja/tai hampun tuottajan on jätettävä vuosittain kuitupellavan ja hampun pinta-alailmoitus jäsenvaltion vahvistamaan määräaikaan mennessä ja käyttäen neuvoston asetuksessa (ETY) N:o 3508/92 (*) yhdennetyn hallinto- ja valvontajärjestelmän osana säädettyä pinta-alatuen hakemuslomaketta. Asetuksen (ETY) N:o 619/71 3 a artiklan b kohdassa tarkoitetut tuottajat eivät kuitenkaan jätä edellisessä alakohdassa tarkoitettua pinta-alailmoitusta. Jäsenvaltio voi vahvistaa erityisen määräajan, johon mennessä kuitupellavan ja hampun pinta-alailmoitusten muutokset on tehtävä. Tämä päivä ei saa olla myöhäisempi kuin 15 kesäkuuta. 2. Edellä 1 kohdassa tarkoitettuihin pinta-alailmoituksiin sovelletaan komission asetuksen (ETY) N:o 3887/92 (**) 3, 4, 5 a, 6, 7, 8, 9, 11, 12, 13, 14, 15 ja 18 artiklan säännöksiä, sanotun kuitenkaan rajoittamatta tämän asetuksen säännösten soveltamista. Asetuksen (ETY) N:o 3887/92 8 artiklassa tarkoitettua tuen vähennystä ja tuen määrää kyseisen asetuksen 9 artiklan nojalla laskettaessa huomioon otettavan pinta-alan määrittelyä sovelletaan ottaen huomioon tämän asetuksen 12 artiklan säännökset. (*) EYVL L 355, 5.12.1992, s. 1. (**) EYVL L 391, 31.12.1992, s. 36." 5. Muutetaan 5 artikla seuraavasti: a) korvataan 1 kohdan ensimmäisessä alakohdassa ilmaisu "kylvettyjen alojen ilmoitus" ilmaisulla "viljelyilmoitus"; b) poistetaan 1 kohdan toinen alakohta; c) lisätään 1 a kohta seuraavasti: "1 a. Asetuksen (ETY) N:o 3887/92 3, 5 a, 6, 7, 8, 9, 11, 12, 13, 14, 15 artiklan ja 18 artiklan 1 kohdan säännöksiä sovelletaan soveltuvin osin 1 kohdassa tarkoitettuihin viljelyilmoituksiin, sanotun kuitenkaan rajoittamatta tämän asetuksen säännösten soveltamista. Asetuksen (ETY) N:o 3887/92 8 artiklassa tarkoitettua tuen vähennystä ja tuen laskemiseksi mainitun asetuksen 9 artiklan mukaisesti huomioon otettavan pinta-alan määritystä sovelletaan ottaen huomioon tämän asetuksen 12 artiklan säännökset.";d) muutetaan 3 kohdan ensimmäinen alakohta seuraavasti: - korvataan ensimmäinen luetelmakohta seuraavasti: "- ilmoittajan sukunimi, etunimet ja osoite sekä hänen tunnistetietonsa yhdennetyssä hallinto- ja valvontajärjestelmässä",- korvataan toisessa luetelmakohdassa ilmaus "kylvetty lajike" ilmauksella "kylvetty lajike tai lajikkeet", - korvataan kolmas luetelmakohta seuraavasti: "- jos viljellään useita lajikkeita, ilmoitus asianomaisen viljelyalan sijainnista", ja- poistetaan kuudennesta luetelmakohdasta sanat "kiinteistörekisterinumero tai"; e) lisätään 3 kohtaan kolmas alakohta seuraavasti: "Jos ilmoittaja on asetuksen (ETY) N:o 619/71 3 a artiklan b kohdassa tarkoitettu tuottaja, ilmoitukseen on liitettävä jäljennös omistajan tai maataloustuottajan 4 a artiklan nojalla antamasta pinta-alailmoituksesta. Jäsenvaltio voi kuitenkin säätää, että kyseinen jäljennös voidaan korvata ilmoittamalla omistajan tai maataloustuottajan yhdennetyn hallinto- ja valvontajärjestelmän mukainen tunnistenumero." 6. Muutetaan 5 a artikla seuraavasti: a) poistetaan 1 kohdan b alakohdasta seuraava ilmaisu: "Kyseiset tuotteet on saatava erottamalla toisistaan kuitu ja varren puumaiset osat. Jos varret käsitellään menetelmällä, joka edellyttää lisäkäsittelyä mainitun lopputuloksen aikaansaamiseksi, kyseessä ei ole tässä asetuksessa tarkoitettu jalostus."; b) lisätään 3 a kohta seuraavasti: "3 a. Asianomaisten tuotteiden on täytettävä seuraavat vaatimukset, jotta ne katsotaan pellavan- tai hampunvarsien jalostamiseksi tässä asetuksessa tarkoitetulla tavalla: - niiden on oltava virheettömiä, aitoja ja myyntikelpoisia ja - niiden on oltava saatuja erottamalla vähintään osittain toisistaan kuitu ja varren puumaiset osat. Jos varsille tehdään lisäkäsittely kuidun ja varsien puumaisten osien erottamiseksi myöhemmin, ainoastaan viimeinen mainituista toimista katsotaan tässä asetuksessa tarkoitetuksi jalostamiseksi. Hampun osalta tässä asetuksessa tarkoitetuksi jalostukseksi voidaan kuitenkin katsoa luonteeltaan hampunvarresta poikkeavan tuotteen saaminen suoraan muulla tavoin kuin erottamalla toisistaan kuitu ja varren puumaiset osat, edellyttäen, että jalostaja voi todistaa jäsenvaltiolta tyydyttävällä tavalla, että mainittu tuote on virheetön, aito ja myyntikelpoinen ja sitä käytetään kaupassa tai teollisuudessa.";c) korvataan 3 kohta seuraavasti: "3. Edellä 1 ja 2 kohdassa tarkoitettua hyväksymismenettelyä sovelletaan soveltuvin osin: a) hampunvarsien jalostajiin; b) asetuksen (ETY) N:o 619/71 3 a artiklan a tai b kohdassa tarkoitettuihin tuottajiin, jotka sitoutuvat jalostamaan pellavan- tai hampunvarret itse; c) ensimmäisiin jalostajiin, jotka jalostavat pellavanvarret tuottajan lukuun asetuksen (ETY) N:o 619/71 3 artiklan 2 kohdan b tai d alakohdan mukaisesti; d) ensimmäisiin jalostajiin, jotka jalostavat hampunvarret tuottajan lukuun asetuksen (ETY) N:o 619/71 3 artiklan 1 kohdan toisen alakohdan mukaisesti.";d) Korvataan 4 kohdan c alakohta seuraavasti: "c) arvioidusta hävikistä jalostuksen yhteydessä,". 7. Muutetaan 5 b artikla seuraavasti: a) muutetaan ensimmäinen kohta seuraavasti: - korvataan ilmaus "3 artiklan 2 kohdan ensimmäisessä alakohdassa tarkoitetussa tapauksessa" ilmauksella "3 artiklan 1 kohdan ensimmäisessä alakohdassa ja 3 artiklan 2 kohdan ensimmäisessä alakohdassa", - lisätään sanan "pellavanvarret" jälkeen sanat "tai hampunvarret"; b) lisätään neljännen kohdan jälkeen kohta seuraavasti: "Mainitun asetuksen 3 artiklan 1 kohdan toisessa alakohdassa tarkoitetuissa tapauksissa tuottajan on annettava jalostussitoumus, johon on sisällyttävä maininta siitä, että tuottaja sitoutuu joko jalostamaan tai jalostuttamaan omaan lukuunsa niiltä aloilta saatavat hampunvarret, joiden osalta hän hakee tukea." 8. Muutetaan 6 artikla seuraavasti: a) poistetaan 1 kohta; b) lisätään 1 a kohtaan ensimmäisen alakohdan jälkeen alakohta seuraavasti: "Markkinointivuosina 1999/2000 ja 2000/2001 kaikki hampunvarsia jalostavat hyväksytyt ensimmäiset jalostajat tarkastetaan vähintään kerran kunakin markkinointivuonna";c) lisätään 1 b kohdan ensimmäiseen ja kolmanteen alakohtaan sanan "pellavanvarsien" jälkeen sanat "ja hampunvarsien"; d) lisätään 2 kohtaan toinen alakohta seuraavasti: "Hampun osalta jäsenvaltion on annettava komissiolle tieto asetuksen (ETY) N:o 619/71 4 artiklassa säädetystä hallinnollisesta valvontajärjestelmästä ja tarvittaessa tuotantotukea saavien pinta-alojen kylvämistä koskevasta ennakkolupajärjestelmästä." 9. Muutetaan 7 artikla seuraavasti: a) poistetaan 1 kohta; b) lisätään 2 kohdan kolmannen alakohdan jälkeen alakohta seuraavasti: "Jos jäsenvaltio toteaa tarkastuksessa - että merkittävää osaa pellavan- tai hampunvarsista ei ole jalostettu kahdentoista kuukauden kuluessa markkinointivuoden päättymisestä tai - että merkittävä osa jalostetuista tuotteista ei ole laadultaan virheetöntä, aitoa ja myyntikelpoista, hyväksyntä peruutetaan kyseistä tarkastusta seuraavan markkinointivuoden alusta alkaen. Ensimmäistä jalostajaa tai tuottajaa, jonka hyväksyntä on peruutettu, ei voi hyväksyä uudelleen ennen kyseistä tarkastuspäivää seuraavaa toista markkinointivuotta." 10. Muutetaan 8 artikla seuraavasti: a) poistetaan 1 kohdan toinen alakohta; b) lisätään 1 a kohta seuraavasti: "1 a. Asetuksen (ETY) N:o 3887/92 3, 5 a, 7, 8, 9, 11, 12, 13, 14, 15 artiklan ja 18 artiklan 1 kohdan säännöksiä sekä sen 6 artiklan 1 kohdan, 3 kohdan toisen alakohdan ja 4, 5, 7 ja 8 kohdan säännöksiä sovelletaan soveltuvin osin 1 kohdassa tarkoitettuihin tukihakemuksiin, sanotun kuitenkaan rajoittamatta tämän asetuksen säännösten soveltamista. Kaikkien asetuksen (ETY) N:o 3887/92 6 artiklassa säädettyjen tarkastusten on koskettava vähintään viittä prosenttia mainituista hakemuksista. Asetuksen (ETY) N:o 3887/92 8 artiklassa tarkoitettua tuen vähennystä ja tuen määrää kyseisen asetuksen 9 artiklan nojalla laskettaessa huomioon otettavan pinta-alan määrittelyä sovelletaan ottaen huomioon tämän asetuksen 12 artiklan säännökset. Liotettua pellavaa, josta siemeniä ei ole poistettu, ja liottamatonta pellavaa, josta siemeniä ei ole poistettu, ei erotella asetuksen (ETY) N:o 3887/92 9 artiklassa tarkoitetun pinta-alan toteamisen yhteydessä.";c) muutetaan 2 kohta seuraavasti: - korvataan toisessa luetelmakohdassa ilmaisu "näiden alojen kiinteistörekisterinumero" ilmaisulla "näiden alojen yhdennetyn hallinto- ja valvontajärjestelmän mukaiset tunnistetiedot", - korvataan neljäs luetelmakohta seuraavasti: "- keruupäivä",- korvataan viides luetelmakohta seuraavasti: "- korjattujen/kerättyjen varsien määrä",- korvataan kuudes luetelmakohta seuraavasti: "- kyseisen tuotteen varastointipaikka tarvittaessa pellavan- ja hampunsiementen osalta erikseen tai, jos tuote on myyty ja toimitettu, ostajan sukunimi, etunimet ja osoite." d) korvataan 3 kohdan ensimmäisessä alakohdassa ilmaisu "2 kohdassa" ilmaisulla "1 ja 2 kohdassa"; e) korvataan 3 kohdan toisessa alakohdassa ilmaisu "1 kohdassa tarkoitettuna 30 päivänä marraskuuta" ilmaisulla "pellavan osalta 1 kohdassa tarkoitettuna 30 päivänä marraskuuta ja hampun osalta 1 kohdassa tarkoitettuna 31 päivänä joulukuuta"; f) poistetaan 4 kohta; g) muutetaan 5 kohta seuraavasti: - korvataan ilmaisu "asetuksen (ETY) N:o 619/71 5 artiklassa säädetty valvonta" ilmaisulla " asetuksen (ETY) N:o 3887/92 6 artiklassa säädetty valvonta"; - poistetaan a alakohta. 11. Korvataan 12 artikla seuraavasti: "12 artikla 1. Tuen määrä lasketaan seuraavista aloista pienimmän perusteella: - 4 a artiklassa tarkoitetussa pinta-alailmoituksessa mainittu ala, jota vähennetään tarvittaessa asetuksen (ETY) N:o 3887/92 9 artiklan mukaisesti, - 5 artiklan 3 kohdassa tarkoitetussa viljelyilmoituksessa mainittu kylvöala, jota vähennetään tarvittaessa asetuksen (ETY) N:o 3887/92 9 artiklan mukaisesti, - 8 artiklan 2 kohdassa tarkoitetussa tukihakemuksessa mainittu pinta-ala, jota vähennetään tarvittaessa tämän asetuksen 4 artiklan ja asetuksen (ETY) N:o 3887/92 9 artiklan mukaisesti. Tuen määrään voidaan kuitenkin tarvittaessa soveltaa seuraavien säännösten mukaisesti vahvistettuja vähennyksiä: - pinta-alailmoituksen myöhästymisen osalta asetuksen (ETY) N:o 3887/92 8 artikla - viljelyilmoituksen myöhästymisen osalta 5 artiklan 1 a kohta - tukihakemuksen myöhästymisen osalta 8 artiklan 1 a kohta. Jos tukikelpoista pellavanviljelyalaa vähennetään, vähennys koskee ensi sijassa liottamattoman pellavan, josta siemeniä ei ole poistettu, viljelyalaa. 2. Tahallisesti tehdyn väärän ilmoituksen tapauksessa ilmoituksen tekijä menettää seuraavana markkinointivuonna oikeutensa kuitupellavan ja hampun tukeen sen kokoiselta alalta, jota hylätty ilmoitus koskee. 3. Kun kaikki tarkastukset on tehty, jäsenvaltion on maksettava pellavan ja hampun tuki ennen markkinointivuoden päättymistä seuraavan lokakuun 16 päivää. Jos 12 a artiklan 4 kohtaa sovelletaan, tämä määräaika koskee kuitenkin vain neljännestä asetuksen (ETY) N:o 619/71 3 artiklan 2 kohdan ensimmäisessä alakohdassa tarkoitetun sopimuksen tehneelle tuottajalle maksettavasta tuesta." 12. Muutetaan 12 a artikla seuraavasti: a) lisätään 1 kohtaan sanojen "toimivaltaiselle viranomaiselle" jälkeen ilmaisu "viimeistään markkinointivuoden viimeisenä päivänä"; b) lisätään 2 kohtaan sanojen "toimivaltaiselle viranomaiselle" jälkeen ilmaisu "viimeistään markkinointivuoden viimeisenä päivänä"; c) lisätään 6 kohta seuraavasti: "6. Edellä olevan 2, 3, 4 ja 5 kohdan säännöksiä sovelletaan soveltuvin osin hampunvarsiin." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuodesta 1999/2000 alkaen ja kyseisenä markkinointivuonna korjattaviin aloihin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1998. Komission puolesta Franz FISCHLER Komission jäsen (1) EYVL L 146, 4.7.1970, s. 1 (2) EYVL L 349, 31.12.1994, s. 105 (3) EYVL L 72, 26.3.1971, s. 2 (4) EYVL L 190, 4.7.1998, s. 7 (5) EYVL L 355, 5.12.1992, s. 1 (6) EYVL L 117, 7.5.1997, s. 1 (7) EYVL L 391, 31.12.1992, s. 36 (8) EYVL L 212, 30.7.1998, s. 23 (9) EYVL L 121, 29.4.1989, s. 4 (10) EYVL L 261, 24.9.1998, s. 8 (11) EYVL L 169, 10.7.1969, s. 3 (12) EYVL L 304, 22.11.1996, s. 10 (13) EYVL L 209, 25.7.1998, s. 27